**บทที่ 5**

**สรุปผล อภิปรายผล และข้อเสนอแนะ**

การวิจัย เรื่อง การบริหารงานตามหลักธรรมาภิบาลของเรือนจำจังหวัดมหาสารคาม ผู้วิจัย ขอเสนอผลการวิจัยอภิปรายผล และข้อเสนอแนะตามลำดับ ดังนี้

1. สรุปผล

2. อภิปรายผล

3. ข้อเสนอแนะ

**5.1 สรุปผล**

การวิจัย การบริหารงานตามหลักธรรมาภิบาลของเรือนจำจังหวัดมหาสารคาม สรุปผลการวิจัย ดังนี้

**5.1.1 ระดับความคิดเห็นของบุคลากรที่มีต่อการบริหารงานตามหลักธรรมาภิบาลของเรือนจำจังหวัดมหาสารคาม โดยรวมและจำแนกตามรายด้าน**

พบว่า ความคิดเห็นของบุคลากรที่มีต่อการบริหารงานตามหลักธรรมาภิบาลของเรือนจำจังหวัดมหาสารคาม ในภาพรวมอยู่ในระดับมาก ( = 3.60) เมื่อพิจารณาเป็นรายด้านพบว่าความคิดเห็นของบุคลากรที่มีต่อการบริหารงานตามหลักธรรมาภิบาลของเรือนจำจังหวัดมหาสารคาม ด้านความโปร่งใส มีค่าเฉลี่ยมากเป็นลำดับแรก ( = 3.82) รองลงมาหลักคุณธรรม ( = 3.67) หลักความรับผิดชอบ ( = 3.64) หลักความคุ้มค่า ( = 3.53) หลักนิติธรรม ( = 3.49) และหลักการมีส่วนร่วม ( = 3.43) ตามลำดับ

**5.1.2 ระดับความคิดเห็นของบุคลากรที่มีต่อการบริหารงานตามหลักธรรมาภิบาลของเรือนจำจังหวัดมหาสารคาม เป็นรายข้อ**

5.1.2.1 ด้านหลักนิติธรรม พบว่า ความความคิดเห็นของบุคลากรที่มีต่อการบริหารงานตามหลักธรรมาภิบาลของเรือนจำจังหวัดมหาสารคาม รายข้อ ด้านหลักนิติธรรมอยู่ในระดับปานกลาง ( = 3.49) เมื่อพิจารณาเป็นรายข้อ พบว่าความคิดเห็นของบุคลากร ข้อ 4 มีการบริหารงาน ด้านการควบคุมองค์กร มีค่าเฉลี่ยมากเป็นลำดับแรก ( = 3.61) รองลงมาข้อ 1 มีการบริหารงานด้านการวางแผน ( = 3.53) ข้อ 2 มีการบริหารงาน ด้านการจัดการองค์กร ( = 3.49) ข้อ 5 มีการบริหารงานด้านการจัดบุคลากรลงสู่หน่วยงาน ( = 3.45) และข้อ 3 มีการบริหารงานด้านการอำนวยการ ( = 3.39) ตามลำดับ

5.1.2.2 ด้านหลักคุณธรรม พบว่า ความคิดเห็นของบุคลากรที่มีต่อการบริหารงานตามหลักธรรมาภิบาลของเรือนจำจังหวัดมหาสารคาม รายข้อ ด้านหลักคุณธรรมอยู่ในระดับมาก ( = 3.67) เมื่อพิจารณาเป็นรายข้อ พบว่า ความคิดเห็นของบุคลากรที่มีต่อการบริหารงานตามหลักธรรมาภิบาลของเรือนจำจังหวัดมหาสารคาม ข้อ 4 มีการบริหารงานด้านการควบคุมองค์กร มีค่าเฉลี่ยมากเป็นลำดับแรก ( = 3.75) รองลงมาข้อ 2 มีการบริหารงานด้านการจัดการองค์กร ( = 3.74) ข้อ 1 มีการบริหารงานด้านการวางแผน ( = 3.70) ข้อ 3 มีการบริหารงานด้านการอำนวยการ ( = 3.61) และข้อ 5 มีการบริหารงาน ด้านการจัดบุคลากรลงสู่หน่วยงาน ( = 3.60) ตามลำดับ

5.1.2.3 ด้านหลักความโปร่งใส พบว่า ความคิดเห็นของบุคลากรที่มีต่อการบริหารงานตามหลักธรรมาภิบาลของเรือนจำจังหวัดมหาสารคาม รายข้อ ด้านหลักความโปร่งใส อยู่ในระดับมาก ( = 3.82) เมื่อพิจารณาเป็นรายข้อ พบว่า ความคิดเห็นของบุคลากรที่มีต่อการบริหารงานตามหลักธรรมาภิบาลของเรือนจำจังหวัดมหาสารคาม ข้อ 1 มีการบริหารงาน ด้านการวางแผนมีค่าเฉลี่ยมากเป็นลำดับแรก ( = 4.00) รองลงมาข้อ 2 มีการบริหารงานด้านการจัดการองค์กร ( = 3.98) ข้อ 3 มีการบริหารงาน ด้านการอำนวยการ ( = 3.76) ข้อ 4 มีการบริหารงานด้านการควบคุมองค์กร ( = 3.70) และข้อ 5 มีการบริหารงาน ด้านการจัดบุคลากรลงสู่หน่วยงาน ( = 3.68) ตามลำดับ

5.1.2.4 ด้านหลักการมีส่วนร่วม พบว่า ความคิดเห็นของบุคลากรที่มีต่อการบริหารงานตามหลักธรรมาภิบาลของเรือนจำจังหวัดมหาสารคาม รายข้อ ด้านหลักการมีส่วนร่วมอยู่ในระดับปานกลาง ( = 3.43) เมื่อพิจารณาเป็นรายข้อ พบว่า ความคิดเห็นของบุคลากรที่มีต่อการบริหารงานตามหลักธรรมาภิบาลของเรือนจำจังหวัดมหาสารคาม ข้อ 1 มีการบริหารงาน ด้านการวางแผน มีค่าเฉลี่ยมากเป็นลำดับแรก ( = 3.51) รองลงมาข้อ 3 มีการบริหารงานด้าน การอำนวยการ ( = 3.46) ข้อ 2 มีการบริหารงานด้านการจัดการองค์กร ( = 3.45) ข้อ 4 มีการบริหารงาน ด้านการควบคุมองค์กร ( = 3.41) และข้อ 5 มีการบริหารงานด้านการจัดบุคลากรลงสู่หน่วยงาน ( = 3.43) ตามลำดับ

5.1.2.5 ด้านหลักความรับผิดชอบ พบว่า ความคิดเห็นของบุคลากรที่มีต่อการบริหารงานตามหลักธรรมาภิบาลของเรือนจำจังหวัดมหาสารคาม รายข้อ ด้านหลักความรับผิดชอบอยู่ในระดับมาก ( = 3.64) เมื่อพิจารณาเป็นรายข้อพบว่าความคิดเห็นของบุคลากรที่มีต่อการบริหารงานตามหลักธรรมาภิบาลของเรือนจำจังหวัดมหาสารคาม ข้อ 1 มีการบริหารงานด้านการวางแผน มีค่าเฉลี่ยมากเป็นลำดับแรก ( = 3.93) รองลงมาข้อ 2 มีการบริหารงานด้านการจัดการองค์กร ( = 3.73) ข้อ 3 มีการบริหารงานด้านการอำนวยการ ( = 3.61) ข้อ 4 มีการบริหารงานด้านการควบคุมองค์กร ( = 3.55) และข้อ 5 มีการบริหารงาน ด้านการจัดบุคลากรลงสู่หน่วยงาน ( = 3.39) ตามลำดับ

5.1.2.6 ด้านหลักความคุ้มค่า พบว่า ความคิดเห็นของบุคลากรที่มีต่อการบริหารงานตามหลักธรรมาภิบาลของเรือนจำจังหวัดมหาสารคาม รายข้อ ด้านหลักความคุ้มค่าอยู่ในระดับมาก ( = 3.53) เมื่อพิจารณาเป็นรายข้อ พบว่า ความคิดเห็นของบุคลากรที่มีต่อการบริหารงานตามหลักธรรมาภิบาลของเรือนจำจังหวัดมหาสารคาม ข้อ 1 มีการบริหารงานด้านการวางแผนมีค่าเฉลี่ยมากเป็นลำดับแรก ( = 3.66) รองลงมาข้อ 2 มีการบริหารงาน ด้านการจัดการองค์กร ( = 3.56) ข้อ 4 มีการบริหารงาน ด้านการควบคุมองค์กร ( =3.50) ข้อ 3 มีการบริหารงานด้านการอำนวยการ ( = 3.48) และข้อ 5 มีการบริหารงานด้านการจัดบุคลากรลงสู่หน่วยงาน ( = 3.43) ตามลำดับ

**5.1.3 การทดสอบสมมติฐานระดับความคิดเห็นของการบริหารงานตามหลักธรรมาภิบาลของเรือนจำจังหวัดมหาสารคาม**

5.1.3.1 ผลการวิเคราะห์เปรียบเทียบข้อมูลทั่วไปของผู้ตอบแบบสอบถามที่มีเพศแตกต่างกันด้วยการทดสอบค่าที t - test (Independent Sample) พบว่า มีระดับความคิดเห็นต่อการบริหารงามตามหลักธรรมาภิบาลของเรือนจำจังหวัดมหาสารคาม โดยภาพรวมแตกต่างกัน (t = - 4.38, Sig = 0.02 \*) และเมื่อพิจารณารายด้านแล้ว พบว่า มีระดับความคิดเห็นที่แตกต่างกันจำนวน 5 ด้าน คือ หลักคุณธรรม (t = - 2.97, Sig = 0.00 \*) หลักความโปร่งใส (t = - 3.79, Sig = 0.00 \*), หลักการมีส่วนร่วม (t = - 4.69, Sig = 0.00 \*), หลักความรับผิดชอบ (t = - 2.96, Sig = 0.00 \*) และหลักความคุ้มค่า (t = - 2.62, Sig = 0.01 \*) สอดคล้องกับสมมติฐานที่ตั้งไว้ อย่างมีนัยสำคัญทางสถิติที่ระดับ .05

5.1.3.2 ผลการวิเคราะห์เปรียบเทียบข้อมูลทั่วไปของผู้ตอบแบบสอบถามที่มีประเภทบุคลากรแตกต่างกัน ด้วยการทดสอบค่าที t - test (Independent Sample) พบว่า มีความคิดเห็นต่อการบริหารงานตามหลักธรรมาภิบาลของเรือนจำจังหวัดมหาสารคาม โดยภาพรวมแตกต่างกันอย่างไม่มีนัยสำคัญทางสถิติที่ระดับ .05 และเมื่อพิจารณารายด้านแล้วพบว่าที่มีระดับความคิดเห็น ที่แตกต่างกัน 1 ด้าน คือ หลักความคุ้มค่า (t = - 2.03, Sig = 0.05 \*) สอดคล้องกับสมมติฐานที่ตั้งไว้อย่างมีนัยสำคัญทางสถิติที่ระดับ .05

5.1.3.3 ผลการวิเคราะห์เปรียบเทียบข้อมูลทั่วไปของผู้ตอบแบบสอบถามที่มีประเภทงาน ที่แตกต่างกันด้วยการทดสอบความแปรปรวนทางเดียว (One - Way ANOVA) พบว่า มีระดับความคิดเห็นต่อการบริหารงานตามหลักธรรมาภิบาลของเรือนจำจังหวัดมหาสารคาม โดยภาพรวมและพิจารณา เป็นรายด้านไม่แตกต่างกัน อย่างมีนัยสำคัญทางสถิติที่ระดับ .05

**5.1.4 ผลการวิเคราะห์ปัญหาและข้อเสนอแนะที่มีต่อการบริหารงานตามหลักธรรมาภิบาลของเรือนจำจังหวัดมหาสารคาม สรุปได้ดังนี้**

5.1.4.1 หลักนิติธรรม เรียงลำดับค่าความถี่จากมากไปน้อย คือ เรือนจำควรมอบหมายบุคลากรให้ปฏิบัติงานตามความรู้ ความสามารถความสมัครใจ และมีการสับเปลี่ยน หมุนเวียนงานเพื่อให้มีความรู้ในงานอื่น ๆ มากขึ้น (7 คน) เรือนจำ ควรจัดให้มีการอบรมบุคลากรให้มีความรู้ด้านกฎหมาย กฎ ระเบียบ ข้อบังคับที่เปลี่ยนแปลงใหม่มากขึ้น (6 คน) ผู้บริหารเรือนจำควรให้ความเป็นธรรมในการประเมินผลงานกับผู้ปฏิบัติงาน ทุกระดับชั้นอย่างเท่าเทียมกัน (6 คน) เรือนจำควรปฏิบัติเกี่ยวกับการออกกฎ ระเบียบ ข้อบังคับให้ทันสมัยสอดคล้องกับสภาพการเปลี่ยนแปลงของสังคมปัจจุบัน (5 คน) เรือนจำ ต้องได้รับการตรวจสอบ ติดตาม การบริหารงานจากผู้บังคับบัญชาอย่างสม่ำเสมอ และต่อเนื่อง (5 คน) และเรือนจำ ควรบริหารงานให้เป็นไปตามตามกฎระเบียบข้อบังคับ อย่างเคร่งครัด เพื่อรักษาความถูกต้อง (4 คน)

5.1.4.2 หลักคุณธรรม เรียงลำดับค่าความถี่จากมากไปน้อย คือ เรือนจำควรปลูกฝังจิตสำนึกของบุคลากรให้ยึดหลักคุณธรรมในการบริหารและการปฏิบัติงานให้เป็นไปตามระเบียบและระบบราชการ (6 คน)เรือนจำควรสร้างค่านิยม ให้บุคลากรทำให้โดยยึดถือหน้าที่ความรับผิดชอบและรักษาผลประโยชน์ส่วนรวมมากกว่าผลประโยชน์ส่วนตน(6 คน) เรือนจำควรลงโทษอย่างจริงจังโดยดำเนินการทางวินัย และทางอาญากับเจ้าหน้าที่ที่ทุจริตและประพฤติมิชอบ แสวงหาผลประโยชน์จากตำแหน่งหน้าที่ซึ่งทำให้เกิดความเสียหายกับหน่วยงาน (5 คน) เรือนจำควรให้ความรู้ ปลูกฝังคุณธรรม และปรับความคิดบุคลากรให้ดำรงชีวิตอยู่โดยใช้คุณธรรมในการดำรงชีวิต (5 คน) เรือนจำควรมีคณะกรรมการร่วมพิจารณาในการตัดสินใจในการบริหารงาน (4 คน) และเรือนจำควรใช้หลักคุณธรรม ควบคู่กับหลักการปฏิบัติหน้าที่ เพื่อให้เกิดประสิทธิภาพของงานมากขึ้น (4 คน)

5.1.4.3 หลักความโปร่งใส เรียงลำดับค่าความถี่จากมากไปน้อย คือ เรือนจำ ควรมีระบบกลไกการทำงานที่ตรวจสอบได้ทุกขั้นตอนของการบริหารงาน มีความโปร่งใสและถูกต้องตามกฎ ระเบียบ (8 คน) เรือนจำ การพิจารณาความดี ความชอบ และค่าตอบแทน ตามหลักความรู้ความสามารถเสียสละ การอุทิศเวลาให้หน่วยงานราชการมากกว่าระบบพวกฟ้อง และควรเป็นในลักษณะเปิดเผยให้ส่วนใหญ่รับรู้ และเห็นพ้องด้วย (8 คน) เรือนจำ ควรให้ข้อมูลข่าวสาร เพื่อเผยแพร่ให้กับบุคคลภายนอกทราบ (7 คน) เรือนจำ ควรเปิดโอกาสให้หน่วยงานต่าง ๆ เข้ามาตรวจสอบความโปร่งใส ภาคประชาชนสามารถแสดงความคิดเห็นต่อการบริหารงานเกิดการสร้างเครือข่ายองค์กรแห่งความโปร่งใส เพื่อสร้างตัวอย่างและสนับสนุนเกื้อกูลเรียนรู้ซึ่งกันและกัน (7 คน) และเรือนจำ ควรเปิดเผยข้อมูลให้บุคลากรรับรู้โดยทั่วถึง (6 คน)

5.1.4.4 หลักการมีส่วนร่วม เรียงลำดับค่าความถี่จากมากไปน้อย คือ เรือนจำควรปรับเปลี่ยนทัศนคติ และให้คำแนะนำ แก่บุคลากรทราบถึงเหตุผลการเปลี่ยนแปลงการบริหารงานแนวใหม่ เพื่อให้เกิดความร่วมมือในการบริหารงานและการตรวจสอบได้ทุกขั้นตอน (7 คน) เรือนจำควรมีการแก้ไข กฎ ระเบียบ ข้อบังคับ ให้สอดคล้องกับหลักการมีส่วนร่วมของบุคลากรมากที่สุด (6 คน) จัดประชุม คณะกรรมการบริหารงานบุคคล ข้าราชการประจำเดือน เพื่อให้มีส่วนร่วมในการแสดงความคิดเห็น และรับมอบนโยบายต่าง ๆ เพื่อให้ปฏิบัติงานได้ถูกต้อง (6 คน) และเรือนจำ ควรให้บุคลากรมีส่วนร่วมในการแสดงความคิดเห็นที่แตกต่าง เพื่อนำมาประมวลผลให้เกิดการปฏิบัติงานที่เกิดประสิทธิผลสูงสุดแก่หน่วยงาน ซึ่งอาจทำให้บุคลากรให้ความร่วมมือในการบริหารงานด้วยดี (5 คน)

5.1.4.5 หลักความรับผิดชอบ เรียงลำดับค่าความถี่จากมากไปน้อย คือ เรือนจำควรจัดให้มีช่องทางการรับข้อเสนอแนะ และความคิดเห็นข้อร้องเรียนไว้ให้กับบุคลากรได้แสดงความคิดเห็น (7 คน) ผู้บังคับบัญชาควรตรวจสอบพฤติกรรม การทำงานของผู้ใต้บังคับบัญชา ตักเตือน ลงโทษ เมื่อมีการกระทำผิด และรับข้อเสนอแนะจากเจ้าหน้าที่คนอื่น ๆ ที่มีประสบการณ์ แนวคิดที่แตกต่าง (6 คน) และเรือนจำ ควรตระหนักถึงอำนาจหน้าที่ที่ต้องปฏิบัติต่อบุคลากรให้มีความใส่ใจต่อปัญหาของบุคลากร และผู้ต้องขังมีความกระตือรือร้นแก้ไขปัญหาความเดือดร้อนให้บรรลุผลโดยไม่เลือกปฏิบัติ (6 คน)

5.1.4.6 หลักความคุ้มค่า เรียงลำดับค่าความถี่จากมากไปน้อย คือ เรือนจำ ควรมีการวางแผนและปฏิบัติให้เป็นไปตามแผนที่กำหนดไว้จะทำให้งานมีประสิทธิภาพ และเกิดความคุ้มค่า (9 คน) เรือนจำ ควรมีการคัดแยกขยะ ขยะเปียก ขยะแห้ง ขยะรีไซเคิล และเสริมสร้าง ปลูกจิตสำนึกให้บุคลากรใช้ทรัพยากรให้เกิดประโยชน์ต่อหน่วยงาน (7 คน) เรือนจำ ควรยึดหลักเศรษฐกิจพอเพียงในการบริหารงานโดยทำโครงการที่เกิดประโยชน์อย่างคุ้มค่า (6 คน) ผู้บังคับบัญชาควรมีการมอบนโยบาย หรือสั่งการให้มีความชัดเจนมีการตรวจสอบประเมินผลอย่างต่อเนื่อง เพื่อให้เกิดประโยชน์และความคุ้มค่าต่องบประมาณ (5 คน) และเรือนจำ ควรนำเทคโนโลยีเข้ามาช่วยเพิ่มประสิทธิภาพและลดขั้นตอนด้านเอกสารในการบริหารงาน (5 คน)

**5.2 อภิปรายผล**

จากผลการวิจัยเกี่ยวกับ การบริหารงานตามหลักธรรมาภิบาลของเรือนจำจังหวัดมหาสารคาม ในครั้งนี้มีประเด็นที่สำคัญที่ควรแก่การนำมาอภิปรายผล เพื่อตอบคำถามตามวัตถุประสงค์ของการวิจัย ดังนี้

**5.2.1 สมมติฐานที่ 1 ความคิดเห็นที่มีต่อการบริหารงานตามหลักธรรมาภิบาลของเรือนจำจังหวัดมหาสารคาม โดยรวมอยู่ในระดับมาก**

จากผลการวิจัย พบว่า ระดับความคิดเห็นของบุคลากรที่มีต่อการบริหารงานตามหลักธรรมาภิบาลของเรือนจำจังหวัดมหาสารคาม ในภาพรวมอยู่ในระดับมากเมื่อพิจารณาเป็นรายด้านพบว่า ระดับความคิดเห็นของบุคลากรที่มีต่อการบริหารงานตามหลักธรรมาภิบาลของเรือนจำจังหวัดมหาสารคาม ด้านความโปร่งใส มีค่าเฉลี่ยมากเป็นลำดับแรกรองลงมาหลักคุณธรรมหลักความรับผิดชอบ และหลักความคุ้มค่า ตามลำดับซึ่งเป็นไปตามสมมติฐานที่ตั้งไว้ ผลการวิจัย ครั้งนี้สอดคล้องกับ รหัส แสงผ่อง (2547, น. 98) ได้ศึกษากระบวนการบริหารการพัฒนาท้องถิ่นตามหลักธรรมาภิบาลของกรรมการบริหาร และสมาชิกสภาองค์การบริหารส่วนตำบลจังหวัดจันทบุรี พบว่า กรรมการบริหารและสมาชิกสภาองค์การบริหารส่วนตำบลในจังหวัดจันทบุรี มีกระบวนการบริหารการพัฒนาท้องถิ่นตามหลักธรรมาภิบาลอยู่ในระดับมากและ พลกฤติ พัตรปาล (2549, น. 85) ได้ศึกษาสภาพ และปัญหาการปฏิบัติงานตามหลักธรรมาภิบาลของข้าราชการประจำองค์การบริหารส่วนตำบลในจังหวัดอุตรดิตถ์ ผลการวิจัยพบว่า การปฏิบัติงานตามหลักธรรมาภิบาล 6 ด้าน คือ หลักนิติธรรม หลักคุณธรรม หลักความโปร่งใส หลักการมีส่วนร่วม หลักความรับผิดชอบและหลักความคุ้มค่า ภาพรวมอยู่ในระดับมาก ทั้งนี้อาจเป็นเพราะว่า เรือนจำจังหวัดมหาสารคาม ได้มีปรับปรุงและพัฒนาการบริหารงานให้เป็นไปตามนโยบายแผนการบริหารราชการแผ่นดินของรัฐบาลเชื่อมโยงกับแผนยุทธศาสตร์การพัฒนาระบบราชการไทย ฉบับใหม่ (พ.ศ. 2556 - 2561) รวมทั้งนโยบายของกระทรวงยุติธรรม และแผนปฏิบัติราชการของกรมราชทัณฑ์ (พ.ศ. 2559 - 2562) โดยภาพรวมมีการปรับระบบการบริหารงานภายในให้มีความชัดเจนไม่ซ้ำซ้อนการปรับปรุงโครงสร้างการบริหารงานภายในให้สามารถปฏิบัติภารกิจร่วมกับหน่วยงานต่าง ๆ ได้อย่างคล่องตัวมีการจัดการงบประมาณที่มุ่งผลสัมฤทธิ์ ประหยัด คุ้มค่า และนำเทคโนโลยี และนวัตกรรมใหม่ ๆ เข้ามาช่วยในการเพิ่มประสิทธิภาพเกิดความชัดเจนในการปฏิบัติงาน โปร่งใส ตรวจสอบได้ ตลอดจนมีการกำกับ ติดตามประเมินผลการดำเนินงานตามนโยบาย และแผนอย่างจริงจังในส่วนรายละเอียดราย ด้านประกอบด้วย ดังนี้

1. หลักคุณธรรมเรือนจำจังหวัดมหาสารคาม มุ่งเน้นให้บุคลากรปฏิบัติงานตามมาตรฐานทางคุณธรรม จริยธรรม และจรรยาบรรณของข้าราชการ และลูกจ้างกรมราชทัณฑ์ พร้อมทั้งข้อบังคับจรรยาบรรณของข้าราชการพลเรือน พ.ศ. 2537 ให้บุคลากรปฏิบัติหน้าที่ด้วยความซื่อสัตย์ สุจริต เสียสละ และอดทน รักษาชื่อเสียงเกียรติภูมิของตนเอง และองค์กรยึดหลักความยุติธรรม และความเสมอภาพต่อบุคคลทั้งภายนอกและภายในองค์กร ดำเนินชีวิตแบบพอเพียงและปฏิบัติตนเป็นแบบอย่างที่ดี รวมทั้งพัฒนาสมรรถนะ เพื่อการขับเคลื่อนองค์กรสู่ความเป็นเลิศ ทั้งยังมีการทำงานเป็นทีมทำให้เกิดประสิทธิภาพ และประสิทธิผลภายใต้การปฏิบัติที่ถูกต้องตามกฎระเบียบอย่างเคร่งครัด โปร่งใส และตรวจสอบได้

2. หลักความโปร่งใสเรือนจำจังหวัดมหาสารคาม ได้สนองนโยบายของรัฐบาลตามประกาศยุทธศาสตร์และแผนงานเชิงรุกของรัฐบาลในการต่อต้านการทุจริตคอร์รับชั่น เพื่อสร้างความโปร่งใสในการปฏิบัติราชการให้เป็นรูปธรรมตามมาตรฐานความโปร่งใสของเรือนจำ ซึ่งเป็นแนวทางในการปฏิบัติงาน และเป็นมาตรการในการป้องกัน และแก้ไขปัญหาการทุจริตในหน่วยงาน สร้างความโปร่งใสการปฏิบัติหน้าที่ราชการ

3. หลักความรับผิดชอบเรือนจำจังหวัดมหาสารคาม บริหารงานโดยการรับฟังและนำข้อเสนอ ข้อร้องเรียนของบุคลากร ผู้ต้องขังและประชาชน ไปดำเนินการอย่างเต็มความสามารถ มีการบันทึกเรื่องร้องเรียน และรายงานผลการดำเนินการเกี่ยวกับเรื่องร้องเรียนนั้นให้ทราบรวมทั้งนำโครงการ กิจกรรมที่เสนอนำไปสู่การปฏิบัติอย่างเป็นรูปธรรม เช่น ปัญหาการขาดแคลนพื้นที่จอดรถของญาติที่มาเยี่ยมผู้ต้องขัง และผู้มาติดต่อเรือนจำ ซึ่งเรือนจำได้ดำเนินการปรับปรุงพื้นที่ว่างด้านหน้าเรือนจำ ให้สามารถใช้เป็นที่จอดรถได้ เป็นต้น

4. หลักความคุ้มค่าเรือนจำจังหวัดมหาสารคาม ได้ดำเนินการจัดชื้อ - จัดจ้างโดยมุ่งเน้นให้เกิดความประหยัดงบประมาณสูงสุด มีการติดตามตรวจสอบการใช้จ่ายงบประมาณตรวจสอบการใช้วัสดุ ครุภัณฑ์เป็นประจำทุกปี อีกทั้งยังดำเนินการตามมาตรการประหยัดพลังงานของกรมราชทัณฑ์ในการอนุรักษ์พลังงาน เช่น การปิดไฟ ปิดแอร์ และคอมพิวเตอร์ ที่ไม่จำเป็นในตอนกลางวัน หรือหลังเสร็จการใช้งานทุกครั้ง การคัดแยกขยะ การใช้กระดาษทั้งสองด้าน การใช้หลอดประหยัดไฟ LED ทดแทนหลอดแบบเดิมที่ช่วยให้ประหยัดค่าไฟฟ้าได้ และมีอายุการใช้งานที่นานขึ้น การนำเศษอาหาร จากการจัดเลี้ยงผู้ต้องขังไปเป็นอาหารเลี้ยงสุกร ช่วยลดภาระค่าอาหารสำเร็จรูปได้เป็นต้น

นอกจากนี้ ยังพบว่า มีค่าเฉลี่ยอยู่ในระดับปานกลาง 2 ด้าน ได้แก่ หลักนิติธรรมและหลักการมีส่วนร่วม ซึ่งต่ำกว่าสมมติฐานที่ตั้งไว้

สอดคล้องกับ สุวกิจ ศรีปัดถา (2546, น. 116 - 129) ได้ศึกษาการปฏิบัติงานตามหลักธรรมาภิบาลของสถาบันอุดมศึกษา เฉพาะกรณีสถาบันราชภัฏมหาสารคาม ผลการวิจัยพบว่าสถาบันราชภัฏมหาสารคาม มีค่าระดับการปฏิบัติงานตามหลักธรรมาภิบาลอยู่ในระดับปานกลาง และนพพล สุรนัคครินทร์ (257, น. 112) ได้ศึกษาทัศนะของประชาชนที่มีต่อการนำหลักธรรมาภิบาลมาปรับใช้ในองค์การบริหารส่วนตำบล และเปรียบเทียบทัศนะของประชาชนที่มีต่อการนำหลัก ธรรมาภิบาล มาปรับใช้ในองค์การบริหารส่วนตำบลในจังหวัดเชียงใหม่ ผลการศึกษาพบว่า ประชาชนส่วนใหญ่มีความเห็นว่าองค์การบริหารส่วนตำบลได้นำหลักธรรมาภิบาลมาปรับใช้ในการบริหารงานขององค์การบริหารส่วนตำบล อยู่ในระดับปานกลาง

ทั้งนี้ อาจเป็นเพราะว่า เรือนจำจังหวัดมหาสารคาม เป็นหน่วยงานภายใต้กรมราชทัณฑ์ กระทรวงยุติธรรม การปรับปรุงกฎ ระเบียบ และข้อบังคับ ที่เป็นอุปสรรคต่อการปฏิบัติงานจะต้องดำเนินการในระดับนโยบายของกรม และกระทรวง รวมทั้งการตรวจสอบการใช้อำนาจการถ่วงดุลอำนาจ ความเป็นกลางของการบริหารงาน ยังมีข้อจำกัดที่ไม่สามารถดำเนินการได้อย่างเต็มประสิทธิภาพ และด้านหลักการมีส่วนร่วม ความถี่ในการให้ข้อมูลแก่บุคคลภายนอกยังขาดความสม่ำเสมอ มีช่องทางหรือสื่อในการให้ข้อมูลแก่บุคลากรภายในและบุคคลภายนอกยังไม่หลากหลาย รวมทั้งการเปลี่ยนสภาพการทำงานแบบมีแนวร่วม โดยการประสานความร่วมมือภาคส่วนต่าง ๆ ให้เข้ามามีส่วนร่วมในการปฏิบัติงานการแก้ไขพัฒนาพฤตินิสัยของผู้ต้องขังยังมีข้อจำกัดที่ไม่สามารถดำเนินการได้อย่างเต็มรูปแบบตามที่วางแผนไว้

**5.2.2 สมมติฐานที่ 2 บุคลากรที่มีเพศ ประเภทบุคลากร และประเภทงาน แตกต่างกัน มีความคิดเห็นต่อการบริหารงานตามหลักธรรมาภิบาลของเรือนจำจังหวัดมหาสารคาม แตกต่างกัน**

5.2.2.1 จำแนกตามเพศผลการวิจัยพบว่า บุคลากรเรือนจำจังหวัดมหาสารคาม ที่มีเพศทั้ง 2 ประเภท คือ เพศชาย และเพศหญิง มีระดับความคิดเห็นต่อการบริหารงานตามหลักธรรมาภิบาล ของเรือนจำจังหวัดมหาสารคาม แตกต่างกันอย่างมีนัยสำคัญทางสถิติที่ระดับ .05 ซึ่งสอดคล้องกับสมมติฐานที่ตั้งไว้ ทั้งนี้อาจเป็นเพราะว่า บุคลากรเรือนจำจังหวัดมหาสารคาม ที่มีเพศแตกต่างกัน ย่อมจะมีความเชื่อ ค่านิยมและเจตคติของบุคคลต่อเรื่องต่าง ๆ ตลอดจนมีประสบการณ์ การรับรู้ ที่แตกต่างกัน ซึ่งเป็นผลให้บุคลากรมีความคิดเห็นต่อการบริหารงานตามหลักธรรมาภิบาลของเรือนจำจังหวัดมหาสารคาม แตกต่างกันผลการวิจัยครั้งนี้ สอดคล้องกับงานวิจัยของ มลฤดี งามสมโสด (2547, น. 121) ได้วิจัยเรื่องแนวคิดธรรมาภิบาลในรัฐวิสาหกิจไทย ศึกษาการเปรียบเทียบความคิดเห็นของพนักงานรถไฟฟ้าขนส่งมวลชนแห่งประเทศไทย ผลการศึกษาพบว่า ปัจจัยด้านเพศ อายุ ระดับการศึกษา รายได้ต่อเดือนของครอบครัว ที่แตกต่างกัน มีระดับความคิดเห็นตามแนวความคิดธรรมาภิบาลในรัฐวิสาหกิจไทย แตกต่างกันอย่างมีนัยสำคัญทางสถิติที่ .05

5.2.2.2 จำแนกตามประเภทบุคลากรผลการวิจัยพบว่า บุคลากรเรือนจำจังหวัดมหาสารคาม ที่มีประเภทบุคลากรทั้ง 2 ประเภท คือ ข้าราชการ และพนักงานราชการ และลูกจ้าง มีระดับความคิดเห็นต่อการบริหารงานตามหลักธรรมาภิบาลของเรือนจำจังหวัดมหาสารคามแตกต่างกันอย่างมีนัยสำคัญทางสถิติที่ระดับ .05 ซึ่งสอดคล้องกับสมมติฐานที่ตั้งไว้ ทั้งนี้อาจเป็นเพราะว่าประเภทของบุคลากรที่แตกต่างกัน คือ ข้าราชการ พนักงาน และลูกจ้าง ย่อมจะมีผลต่อความเชื่อ ถึงความสำเร็จตามความคิดของบุคคลนั้น รวมถึงมีค่านิยม และเจตคติ ประสบการณ์การทำงาน ความสนใจ ความสามารถในการปฏิบัติงาน ทักษะความชำนาญ ความต้องการผลักดันชีวิตของตนเองให้เป็นไปในทางที่ดีที่สุดตามที่เขาคาดหมายไว้ และเกิดความมั่นคงในหน้าที่การงาน ที่แตกต่างกัน ซึ่งเป็นผลให้บุคลากรมีความคิดเห็นต่อการบริหารงานตามหลักธรรมาภิบาลของเรือนจำจังหวัดมหาสารคาม แตกต่างกันผลการวิจัยครั้งนี้ สอดคล้องกับงานวิจัยของ กัญช์ อินทนู (2550, น. 109) ได้สรุปปัจจัยพื้นฐานที่มีอิทธิพลต่อความคิดเห็นของบุคคล ได้แก่ ปัจจัยด้านอายุ ระดับการศึกษา ประเภทบุคลากร ที่แตกต่างกัน มีระดับความคิดเห็นต่อการบริหารงานตามหลักธรรมาภิบาลขององค์การบริหารส่วนตำบล กรณีศึกษาองค์การบริหารส่วนตำบลในเขตอำเภอทุ่งสง จังหวัดนครศรีธรรมราช แตกต่างกัน

5.2.2.3 จำแนกตามประเภทงาน ผลการวิจัยพบว่า บุคลากรเรือนจำจังหวัดมหาสารคาม ที่มีประเภทงานทั้ง 5 ประเภท คือ ฝ่ายบริหารทั่วไป ฝ่ายทัณฑปฏิบัติ ฝ่ายการศึกษาและพัฒนาจิตใจ ฝ่ายฝึกวิชาชีพ ฝ่ายควบคุม และรักษาการณ์ และฝ่ายสงเคราะห์ผู้ต้องขัง มีระดับความคิดเห็นต่อการบริหารงานตามหลักธรรมาภิบาลของเรือนจำจังหวัดมหาสารคามไม่แตกต่างกัน ซึ่งไม่สอดคล้องกับสมมติฐานที่ตั้งไว้ ทั้งนี้อาจเป็นเพราะว่า บุคลากรที่มีประเภทงานที่แตกต่างกันนั้น มีความหลากหลายของงาน วิธีการปฏิบัติงาน และคุณสมบัติในการทำงาน สภาพแวดล้อมในการทำงาน และเงื่อนไขในการทำงาน ไม่แตกต่างกัน ซึ่งเป็นผลให้บุคลากรมีความคิดเห็นต่อการบริหารงานตามหลักธรรมาภิบาลของเรือนจำจังหวัดมหาสารคาม ไม่แตกต่างกันผลการวิจัยครั้งนี้ สอดคล้องกับงานวิจัยของ ทัศสุนีย์ โตมี (2550, น. 89) ที่ได้ศึกษาเปรียบเทียบทัศนะของสมาชิกขององค์การบริหารส่วนตำบลที่มีต่อการบริหารงาน โดยใช้หลักธรรมาภิบาลขององค์การบริหารส่วนตำบลจังหวัดอุตรดิตถ์ ในแต่ละด้านจำแนกตามเพศ อายุ ระดับการศึกษา ประเภทงาน อาชีพ และรายได้ พบว่าสมาชิกองค์การบริหารส่วนตำบลที่มีประเภทงานที่แตกต่างกัน มีทัศนะต่อการบริหารงานโดยใช้หลักธรรมาภิบาลในองค์การบริหารส่วนตำบลจังหวัดอุตรดิตถ์ ไม่แตกต่างกัน และผลการวิจัยของ รหัส แสงผ่อง (2547, น. 96) พบว่า กรรมการบริหารและสมาชิกสภาองค์การบริหารส่วนตำบลในจังหวัดจันทบุรี ที่มีเพศ อายุ สถานภาพ ระดับการศึกษา รายได้ และประเภทงานแตกต่างกันมีกระบวนการบริหารงานพัฒนาท้องถิ่นตามหลักธรรมาภิบาลไม่แตกต่างกัน

**5.3 ข้อเสนอแนะ**

**5.3.1 ข้อเสนอแนะในการนำไปใช้**

จากผลการวิจัยพบว่า การบริหารงานตามหลักธรรมาภิบาลของเรือนจำจังหวัดมหาสารคาม เพื่อนำไปประยุกต์ใช้ในการดำเนินงานของเรือนจำจังหวัดมหาสารคามต่อไป ควรดำเนินการ ดังนี้

5.3.1.1 หลักนิติธรรมเรือนจำจังหวัดมหาสารคาม ควรมีการแบ่งแยกหน้าที่ให้มีความชัดเจนสอดคล้องกับความรู้ความสามารถและความสมัครใจของบุคลากร มีการสับเปลี่ยน หมุนเวียนงาน (Job Rotation) เพื่อเป็นการเตรียมความพร้อมให้กับบุคลากรในการเลื่อนสู่ตำแหน่งที่สูงขึ้น ซึ่งจะช่วยให้บุคลากรได้ทำความรู้จักตนเองว่าเขามีความชอบในงานด้านใด จากการที่ได้ทดลองปฏิบัติงานที่มีความแตกต่างในพื้นฐานความรู้ ทักษะ และคุณสมบัติ ของการปฏิบัติงาน ตลอดจนช่วยลดความเบื่อหน่าย และการลาออกจากงานสำหรับบุคลากรที่ปฏิบัติหน้าที่เดิมมาเป็นระยะเวลาหนึ่ง ด้วยมีระบบการตรวจสอบการใช้อำนาจหน้าที่การติดตามการบริหารงานจากผู้บังคับบัญชาอย่างสม่ำเสมอและต่อเนื่อง เพื่อเกิดความโปร่งใสและถ่วงดุลอำนาจ และมีการใช้กฎ ระเบียบ ข้อบังคับถูกต้องตามกฎหมาย และมีการอบรมให้มีความรู้ด้านกฎหมาย กฎ ระเบียบ ข้อบังคับที่เปลี่ยนแปลงใหม่แก่บุคลากรอย่างสม่ำเสมอซึ่งสามารถดำเนิน โครงการการตามแผนปฏิบัติราชการกรมราชทัณฑ์ พ.ศ. 2559 - 2562 ดังนี้

1) โครงการสำรวจและปรับปรุงกฎหมาย ระเบียบข้อบังคับ แนวทางมาตรฐานการปฏิบัติงาน ที่เป็นอุปสรรคต่อการบริหารจัดการที่ดีให้สอดคล้องกับความเปลี่ยนแปลงของสังคม เศรษฐกิจ การเมือง เทคโนโลยีวัฒนธรรม และนโยบายการยุติธรรมของประเทศ

2) โครงการปรับปรุงระบบการสอบสวนทางวินัยและระบบการร้องทุกข์ที่มีความรวดเร็ว และเป็นธรรม

3) โครงการปรับปรุงโครงสร้างและกรอบอัตรากาลัง

4) โครงการกระจายโอกาสการพัฒนาบุคลากรให้ทั่วถึงทั้งส่วนกลางและส่วนภูมิภาค

5) โครงการฝึกอบรมและพัฒนาบุคลากรในการปฏิบัติงานราชทัณฑ์(การปฏิบัติต่อผู้ต้องขังในมิติต่าง ๆ / เทคโนโลยีสารสนเทศ / การจัดทาแผนกลยุทธ์ / งบประมาณแบบมุ่งเน้นผลงาน)

5.3.1.2 หลักคุณธรรมเรือนจำจังหวัดมหาสารคาม ควรปลูกฝังจิตสำนึกของบุคลากร ให้ยึดหลักคุณธรรมในการบริหารและการปฏิบัติงานให้เป็นไปตามระเบียบและระบบราชการสร้างค่านิยม และวัฒนธรรมองค์กรให้บุคลากรยึดถือหน้าที่ความรับผิดชอบ และรักษาผล

ประโยชน์ส่วนร่วม มากกว่าผลประโยชน์ส่วนตนให้ความรู้ ปลูกฝังคุณธรรม และปรับความคิดบุคลากรให้ดำรงชีวิตอยู่โดยใช้คุณธรรม และตามหลักเศรษฐกิจพอเพียง มีการลงโทษอย่างจริงจังโดยดำเนินการทางวินัย และทางอาญากับเจ้าหน้าที่ที่ทุจริตและประพฤติมิชอบใช้หลักคุณธรรม ควบคู่กับหลักการปฏิบัติหน้าที่ เพื่อให้เกิดประสิทธิภาพของงานมากขึ้น ซึ่งสามารถดำเนินโครงการการตามแผนปฏิบัติราชการกรมราชทัณฑ์ พ.ศ. 2559 - 2562 ดังนี้

1) โครงการจัดทำตัวชี้วัดมาตรฐานทางจริยธรรม เพื่อประเมินผลการปฏิบัติราชการ

2) โครงการปลูกและปลุกจิตสำนึกต่อต้านการทุจริตเน้นการปรับเปลี่ยนฐานคิดของของคนราชทัณฑ์

3) โครงการขับเคลื่อนยุทธศาสตร์การส่งเสริมคุณธรรมจริยธรรมและธรรมาภิบาล

4) โครงการเสริมสร้างวัฒนธรรมการทำงานด้วยจริยธรรมและจิตสำนึกในการให้บริการประชาชน

5.3.1.3 หลักความโปร่งใสเรือนจำจังหวัดมหาสาสาม ควรมีระบบกลไกการทำงานที่ตรวจสอบได้ทุกขั้นตอนของการบริหารงาน มีความโปร่งใสและถูกต้องตามกฎ ระเบียบ

ได้รับการประเมินความโปร่งใสจากหน่วยงานต่าง ๆ เข้าร่วมเป็นองค์กรเครือข่ายแห่งความโปร่งใสมีการพิจารณาความดี ความชอบ และค่าตอบแทนให้เป็นไปตามหลักความรู้ความสามารถและความเสียสละ การอุทิศเวลาให้หน่วยงานราชการมากกว่าระบบพวกฟ้องมีการเปิดเผยข้อมูลให้บุคลากร และบุคคลภายได้รับทราบถึงการดำเนินงานของเรือนจำในทุกด้าน ซึ่งสามารถดำเนินโครงการการตามแผนปฏิบัติราชการกรมราชทัณฑ์ พ.ศ. 2559 - 2562 ดังนี้

1) โครงการจัดทำแผนปฏิบัติการป้องกันการทุจริตประพฤติมิชอบในภาครัฐ

2) โครงการพัฒนาระบบและเครื่องมือในการป้องกันและปราบปรามการทุจริต (การวิจัย / แจ้งเบาะแส / รับเรื่องร้องเรียน)

3) โครงการพัฒนาความร่วมมือกับองค์กรต่อต้านการทุจริตทั้งภาครัฐและเอกชน

4) โครงการเรือนจำธรรมาภิบาลปลอดการทุจริต

5) โครงการ “คนราชทัณฑ์หัวใจสีขาว”

6) โครงการสร้างเครือข่ายข้อมูลข่าวสารต่อต้านการทุจริต

5.3.1.4 เรือนจำจังหวัดมหาสารคาม ควรการพัฒนาช่องทางและสื่อในการประชาสัมพันธ์ ข้อมูลสารสนเทศ ของเรือนจำ และพัฒนาฐานข้อมูลสารสนเทศสำหรับการให้บริการแก่บุคคลภายในและภายนอกเรือนจำ รวมทั้งการปรับเปลี่ยนทัศนคติและให้คำแนะนำ แก่บุคลากรทราบถึงเหตุผลการเปลี่ยนแปลงการบริหารงานแนวใหม่ เพื่อให้เกิดความร่วมมือในการบริหารงานและการตรวจสอบได้ทุกขั้นตอนแก้ไข กฎ ระเบียบ ข้อบังคับ ให้สอดคล้องกับหลักการมีส่วนร่วมของบุคลากรมากที่สุด เพื่อให้มีส่วนร่วมในการแสดงความคิดเห็น และนำมาปรับปรุงการบริหารงานเพื่อให้เกิดประสิทธิผลสูงสุดแก่หน่วยงาน ซึ่งสามารถดำเนินโครงการการตามแผนปฏิบัติราชการกรมราชทัณฑ์ พ.ศ. 2559 - 2562 ดังนี้

1) โครงการประชาสัมพันธ์ข้อมูลข่าวสาร และเสริมสร้างภาพลักษณ์ราชทัณฑ์ใสสะอาดผ่านสื่อในรูปแบบต่าง ๆ

2) โครงการส่งเสริมให้ประชาชนชุมชนมีส่วนร่วมในการช่วยเหลือฟื้นฟูจิตใจ และพัฒนาผู้ต้องขังในด้านคุณธรรมจริยธรรมส่งเสริมการประกอบอาชีพ และการให้การสงเคราะห์

3) โครงการส่งเสริมให้ประชาชน และชุมชนเข้ามามีส่วนร่วมในการจัดการศึกษา และฝึกวิชาชีพ

4) โครงการส่งเสริมให้ประชาชนและชุมชนเข้ามามีส่วนร่วมในการผลิตสินค้า และบริการ

5) โครงการบูรณาการเครือข่ายภาคสังคมให้เข้ามามีส่วนร่วมในการปฏิบัติต่อผู้ต้องขัง (CSR)

5.3.1.5 หลักความรับผิดชอบเรือนจำจังหวัดมหาสารคาม ควรจัดให้มีช่องทางการรับข้อเสนอแนะ และความคิดเห็นข้อร้องเรียนไว้ให้กับบุคลากรได้แสดงความคิดเห็นต่อการบริหารงานของเรือนจำ มีการตรวจสอบพฤติกรรม การทำงานของผู้ใต้บังคับบัญชา ตักเตือน ลงโทษ เมื่อมีการกระทำผิด และต้องปฏิบัติต่อบุคลากรด้วยความใส่ใจต่อปัญหาของบุคลากร และผู้ต้องขัง ให้ความสำคัญที่จะแก้ไขปัญหาความเดือดร้อนให้บรรลุผล โดยไม่เลือกปฏิบัติซึ่งสามารถดำเนินโครงการการตามแผนปฏิบัติราชการกรมราชทัณฑ์ พ.ศ. 2559 - 2562 ดังนี้

1) โครงการจัดทำแผนบริหารความเสี่ยง

2) โครงการจัดทำคำรับรอง และประเมินผลการปฏิบัติราชการ

3) โครงการจัดทำมาตรฐานตัวชี้วัดการประเมินผลการปฏิบัติราชการ

4) โครงการพัฒนาระบบการติดตามประเมินผลเชิงยุทธศาสตร์

5) โครงการรณรงค์ เพื่อสร้างระบบการทำงานใหม่ที่ยึดความสามารถและผลงานเป็นเกณฑ์

6) โครงการสร้างความเข้าใจต่อการพัฒนาระบบบริหารต่อผู้มีส่วนได้ส่วนเสีย

5.3.1.6 หลักความคุ้มค่า เรือนจำจังหวัดมหาสารคาม ควรมีการวางแผนและปฏิบัติให้เป็นไปตามแผนที่กำหนดไว้ทำให้งานมีประสิทธิภาพ และเกิดความคุ้มค่า ควรมีการคัดแยกขยะ และปลูกจิตสำนึกให้บุคลากรใช้ทรัพยากรให้เกิดประโยชน์สูงสุด โดยยึดหลักเศรษฐกิจพอเพียงในการบริหารงานมีการตรวจสอบประเมินผลอย่างต่อเนื่อง เพื่อให้เกิดความคุ้มค่าต่องบประมาณ และนำเทคโนโลยีเข้ามาช่วยเพิ่มประสิทธิภาพลดขั้นตอน ด้านเอกสารในการบริหารงาน ซึ่งสามารถดำเนินโครงการการตามแผนปฏิบัติราชการกรมราชทัณฑ์ พ.ศ. 2559 - 2562 ดังนี้

1) โครงการสร้างความตระหนักในการใช้ประโยชน์ จากข้อเสนอแนะที่ได้รับรายงานจากระบบตรวจสอบภายใน และระบบการบริหารความเสี่ยง

2) โครงการส่งเสริม และพัฒนานวัตกรรมด้านเทคโนโลยีสารสนเทศและการสื่อสาร เพื่อเสริมสร้างประสิทธิภาพงานราชทัณฑ์

3) โครงการพัฒนาระบบบริหารให้มีประสิทธิภาพด้านการจัดการเชิงกลยุทธ์

4) โครงการจัดวางระบบการวางแผนติดตามและตรวจสอบการบริหารงาน

5) โครงการจัดทาแผนปฏิบัติราชการของหน่วยงานในสังกัดกรมราชทัณฑ์

6) โครงการพัฒนาการตรวจสอบการปฏิบัติราชการของหน่วยงานในสังกัดกรมราชทัณฑ์

**5.3.2 ข้อเสนอแนะในการวิจัยครั้งต่อไป**

จากผลการวิจัยในครั้งนี้ ผู้วิจัยได้แนวคิด และแนวทางสำหรับการบริหารงานตามหลักธรรมาภิบาลของเรือนจำจังหวัดมหาสารคาม เพื่อประโยชน์ในการศึกษาครั้งต่อไป ดังนี้

5.3.2.1 ควรมีการศึกษาวิจัยการบริหารงานของส่วนราชการที่มีภารกิจคล้ายคลึงกับเรือนจำ ตามหลักธรรมาภิบาล โดยนำองค์ประกอบของตัวแปรที่ได้จากการวิจัยในครั้งนี้ไปใช้ในการศึกษาวิจัย ดังนี้

1) สถานพินิจ และคุ้มครองเด็ก และเยาวชน

2) เรือนจำทหาร

3) สถานกักขัง

4) สถานที่ เพื่อการควบคุมตัว และสถานที่ เพื่อรอการตรวจพิสูจน์

5.3.2.2 ควรมีการศึกษาวิจัย การประเมินผลของสิทธิภาพและประสิทธิผลของการบริหารงานตามหลักธรรมาภิบาลของเรือนจำจังหวัดมหาสารคาม